Caroline is dertig jaar oud toe sy haar agtste kind het. Die kloof tussen haar en Willem is so wyd dit lyk asof hulle mekaar nooit weer sal vind nie: dan pak die onweerwolke van oorlog op die horison saam. Maar die hoop beskaam nie: Genesing begin by ’n weggooikind en ’n gekneusde veldblom.
Die gewilde skrywer Helena Hugo skryf en regisseer ook radiodramas. Sy het al drie keer die eerste plek in die Sanlam/RSG radiodramakompetisie gewen en haar radiowerk is ook al met ’n ATKV-Mediaveertjie bekroon. Deesdae skryf en vertaal sy voltyds.